 Általános indokolás 
Martfű Város Önkormányzatának a felnőtt és gyermek háziorvosi, valamint a fogorvosi körzetek meghatározásáról szóló 15/2011. (IV. 29.) önkormányzati rendelet módosításáról szóló …./2012. (XII. ….) önkormányzati rendelethez

Az egészségügyről szóló 1997. évi CLIV. törvény meghatározza a helyi önkormányzatok egészségügyi alapellátással kapcsolatos feladatait. A törvény 152. §-a szerint a települési önkormányzat az egészségügyi alapellátás körében gondoskodik a háziorvosi, házi gyermekorvosi ellátásról, a fogorvosi alapellátásról, az alapellátáshoz kapcsolódó ügyeleti ellátásról, a védőnői ellátásról, az iskola-egészségügyi ellátásról. A települési önkormányzat képviselő-testülete megállapítja és kialakítja az egészségügyi alapellátások körzeteit.

Martfű Város Képviselő-testülete a felnőtt és gyermek háziorvosi, valamint a fogorvosi körzetek meghatározásáról szóló 15/2011. (IV.29.) Ö. rendelete szabályozta a körzeteket. A rendelet II. sz. melléklete tartalmazza a háziorvosi és gyermek háziorvosi körzeteket. A II. számú  gyermek háziorvosi körzet ellátását végző orvos nevénél Dr. Kozma Katalin neve szerepel, aki 2011. december 1-től nem látja el  a körzet házi gyermekorvosi feladatait, ennek  a körzetnek a feladatait ettől az időponttól Dr. Bezsilla Erzsébet végzi tartós helyettesítőként.

A fenti változás alapján javasoljuk a rendelet II. számú mellékletének  módosítását:

Részletes indokolás

1. §-hoz

A rendelet II. számú mellékletében a körzetek ellátását végző orvosok megnevezésében történt módosítást tartalmazza. 

2. §-hoz

E § a hatályba léptető és hatályon kívül helyező rendelkezéseket tartalmazza. 

Előzetes hatásvizsgálat

Társadalmi-gazdasági hatások:

A rendelet II. számú mellékletének módosítása a II. számú gyermek háziorvosi körzet ellátását végző gyermekorvos személyében történt változás miatt  szükséges.
Költségvetési hatás: 

A rendelet módosításnak nincs költségvetési hatása. 

Adminisztratív terheket befolyásoló hatások:

Adminisztratív terheket befolyásoló hatás nincs. 

Környezeti, egészségi következmények: 
Nem mutatható ki. 

A rendelet alkalmazásához szükséges személyi, szervezeti, tárgyi és pénzügyi feltételek: 

A rendelet alkalmazása nem érint személyügyi, szervezeti, tárgyi és pénzügyi feltételeket. 

A rendelet megalkotásának elmaradása esetén a várható következmények: 

A rendeletben az önkormányzattal feladat-ellátási  megállapodással rendelkező gyermek háziorvos neve szerepelhet.

